Obec Lednické Rovne na základe § 6 ods. 2 a § 11 ods. 4 písm. g) zákona č. 369/1990 Zb. o obecnom zriadení a ustanovení zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov

**v y d á v a**

**Všeobecne záväzné nariadenie č. 1/2021**

**o miestnych daniach a miestnom poplatku za komunálne odpady a drobné stavebné odpady na území Obce Lednické Rovne**

(ďalej len „VZN“)

**ČASŤ PRVÁ**

**ÚVODNÉ USTANOVENIA**

**Článok 1**

1. VZN upravuje podmienky ukladania miestnych daní a miestneho poplatku za komunálne odpady a drobné stavebné odpady (ďalej len „miestne dane a miestny poplatok“) na území obce Lednické Rovne.

2. Obec Lednické Rovne ukladá na svojom území tieto miestne dane:

a) daň z nehnuteľností,

b) daň za psa,

c) daň za užívanie verejného priestranstva,

d) daň za ubytovanie,

e) daň za predajné automaty,

f) daň za nevýherné hracie prístroje.

3. Obec Lednické Rovne ukladá na svojom území miestny poplatok za komunálne odpady a drobné stavebné odpady.

4. Zdaňovacím obdobím pre miestne dane: daň z nehnuteľností, daň za psa, daň za predajné automaty a daň za nevýherné hracie prístroje je kalendárny rok.

5. Zdaňovacím obdobím miestneho poplatku je kalendárny rok.

**ČASŤ DRUHÁ**

**MIESTNE DANE**

**Článok 2**

**Daň z nehnuteľností**

1. Daň z nehnuteľností zahŕňa:

a) daň z pozemkov,

b) daň zo stavieb,

c) daň z bytov a z nebytových priestorov v bytovom dome (ďalej len „daň z bytov“).

**Článok 3**

**Daň z pozemkov**

1. Daňovníkom dane z pozemkov sú osoby uvedené v § 5 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady (ďalej len „zákon o miestnych daniach“).

2. Predmetom dane z pozemkov sú pozemky na území obce Lednické Rovne v členení podľa § 6 ods. 1 zákona o miestnych daniach. Predmetom dane z pozemkov nie sú pozemky uvedené v § 6 ods. 2 zákona o miestnych daniach.

3. Predmetom dane z pozemkov nie sú:

a) pozemky alebo ich časti, ktoré sú zastavané stavbami, ktoré sú predmetom dane zo stavieb alebo dane z bytov,

b) pozemky alebo ich časti, na ktorých sú postavené pozemné komunikácie s výnimkou verejných účelových komunikácií, a celoštátne železničné dráhy a regionálne železničné dráhy,

c) pozemky alebo ich časti zastavané stavbami, ktoré nie sú predmetom dane zo stavieb podľa

§ 10 ods. 3 zákona o miestnych daniach.

4. Spôsob výpočtu základu dane z pozemkov vyplýva z § 7 zákona o miestnych daniach. Výpočet sa musí vykonať vždy k l. januáru daného zdaňovacieho obdobia. Na zmeny, ktoré nastanú v priebehu zdaňovacieho obdobia správca dane prihliadať nebude, s výnimkou prípadov vyplývajúcich zo zákona o miestnych daniach.

5. Na základe zákona o miestnych daniach správca dane ustanovuje na území obce Lednické Rovne hodnotu pozemkov nasledovne:

a) orná pôda, chmeľnice, vinice, ovocné sady **0,3575 eur/ m2**

b) trvalé trávnaté porasty **0,0657 eur/ m2**

c) záhrady **1,8500 eur/ m2**

d) lesné pozemky na ktorých sú hospodárske lesy **0,1460 eur/ m2**

e) rybníky s chovom rýb a ostatné hospodársky využívané vodné plochy **1,85 eur/ m2**  f) zastavané plochy a nádvoria **1,85 eur/ m2**

g) stavebné pozemky **18,58 eur/ m2**

h) ostatné plochy okrem stavebných pozemkov **1,85 eur/ m2**

6. V súlade s ust. § 8 ods. 2 zákona o miestnych daniach správca dane určuje ročnú sadzbu dane z pozemkov pre jednotlivé druhy pozemkov nasledovne:

a) orná pôda, chmeľnice, vinice, ovocné sady **0,70 %,**

b) trvalé trávne porasty **0,70 %,**

c) záhrady **0,35 %,**

d) lesné pozemky, na ktorých sú hospodárske lesy **0,50 %,**

e) rybníky s chovom rýb a ostatné hospodársky využívané vodné plochy **0,35 %,**

f) zastavané plochy a nádvoria **0,35 %,**

g) stavebné pozemky **0,50 %,**

h) ostatné plochy okrem stavebných pozemkov **0,35 %.**

7. Daň z pozemkov sa vypočíta ako súčin základu dane a ročnej sadzby dane z pozemkov.

**Článok 4**

**Daň zo stavieb**

1. Daňovníkom dane zo stavieb sú osoby uvedené v § 9 zákona o miestnych daniach.

2. Predmetom dane zo stavieb sú stavby na území obce Lednické Rovne, ktoré majú jedno alebo viac nadzemných podlaží alebo podzemných podlaží spojené so zemou pevným základom v členení podľa § 10 ods. 1 zákona o miestnych daniach. Na daňovú povinnosť nemá vplyv skutočnosť, že sa stavba prestala užívať.

3. Predmetom dane zo stavieb nie sú stavby podľa § 10 ods. 3 zákona o miestnych daniach

4. Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby.

5. Správca dane určuje v súlade s § 12 ods. 2 zákona o miestnych daniach ročnú sadzbu dane zo stavieb v obci za každý aj začatý m2 zastavanej plochy nasledovne:

a) stavby na bývanie a drobné stavby , ktoré majú doplnkovú funkciu pre hlavnú stavbu

 **0,21 eur/m2**

b) stavby na pôdohospodársku produkciu, skleníky, stavby pre vodné

hospodárstvo, stavby využívané na skladovanie vlastnej pôdohospodárskej

produkcie vrátane stavieb na vlastnú administratívu

 **0,21 eur/ m2**

c) stavby rekreačných a záhradkárskych chát a domčekov na individuálnu rekreáciu

 **0,40 eur/ m2**

d) samostatne stojace garáže a samostatné stavby hromadných garáží a stavby určené

alebo používané na tieto účely, postavené mimo bytových domov

 **0,46 eur/ m2**

e) priemyselné stavby, stavby slúžiace energetike, stavby slúžiace stavebníctvu,

stavby využívané na skladovanie vlastnej produkcie vrátane stavieb na administratívu

 **3,75 eur/ m2**

f) stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou

 **3,75 eur/m2**

g) ostatné stavby neuvedené v písm. a) až f)

 **0,33 eur/ m2**

6.

a) V súlade s § 12 ods. 3 zákona o miestnych daniach určuje správca dane pri viacpodlažných stavbách príplatok za podlažie vo výške 0,033 eura za každé ďalšie podlažie okrem prvého nadzemného podlažia, pre stavby podľa odseku 5 písm. **a./, b./,c./,d./, g./.**

b/ V súlade s § 12 ods. 3 zákona o miestnych daniach určuje správca dane pri viacpodlažných stavbách príplatok za podlažie vo výške 0,066 eura za každé ďalšie podlažie okrem prvého nadzemného podlažia, pre stavby podľa odseku 5 písm**. e./, f./.**

7. Daň zo stavieb sa vypočítava podľa § 12a zákona o miestnych daniach.

**Článok 5**

**Daň z bytov**

1. Daňovníkom dane z bytov sú osoby uvedené v § 13 zákona o miestnych daniach.

2. Predmetom dane z bytov sú byty a nebytové priestory v bytovom dome na území obce Lednické Rovne, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby.

Byt alebo časť bytu v bytovom dome, ktorý sa k 1. januáru zdaňovacieho obdobia využíva na iný účel ako bývanie, sa na účely zákona o miestnych daniach považuje za nebytový priestor. (§ 14 zákona o miestnych daniach).

3. Základom dane z bytov je výmera podlahovej plochy bytu alebo nebytového priestoru v m2.

4.

a/ V súlade s § 16 ods. 2 určuje správca dane ročnú sadzbu dane z bytov v obci Lednické Rovne za každý aj začatý m2 podlahovej plochy bytu a nebytového priestoru,

 **0,26 eura**

b/ za každý aj začatý m2 podlahovej plochy nebytového priestoru slúžiaceho na garáž,

 **0,35 eura**

c/ za nebytové priestory*,* ktoré sa využívajú na podnikanie a inú zárobkovú činnosť,

 **3,75 eura**

5. Daň z bytov sa vypočíta ako súčin základu dane a ročnej sadzby dane.

**Článok 6**

**Spoločné ustanovenia pre daň z nehnuteľností**

1. Od dane sú oslobodené nehnuteľnosti uvedené v § 17 ods. 1 zákona č. 582/2004 Z. z. o miestnych daniach , stavby , byty , nebytové priestory a pozemky, ktoré tvoria jeden funkčný celok so stavbou alebo jej časťou v správe LEDROV spol. s r. o., stavby, ubytovacie priestory, nebytové priestory ako aj pozemky, ktoré tvoria jeden funkčný celok so stavbou alebo jej časťou v správe Domova dôchodcov v Lednických Rovniach, stavby, ubytovacie priestory, nebytové priestory, ako aj všetky pozemky vo vlastníctve cirkví a náboženských spoločností registrovaných štátom.

2. Správca dane ustanovuje, že poskytuje oslobodenie od dane z pozemkov v zmysle § 17 ods. 2 zákona č. 582/2004 Z. z. o miestnych daniach na:

a) pozemky, na ktorých sú cintoríny, kolumbária, urnové háje a rozptylové lúky,

b) pozemky užívané školami a školskými zariadeniami.

3. Správca dane ustanovuje, že poskytuje oslobodenie od dane zo stavieb v zmysle § 17 ods. 3 zákona na:

a) stavby slúžiace školám a školským zariadeniam.

4. Správca dane ustanovuje, že **zníži daň o 50 %** u:

a) u stavieb na bývanie a bytov podľa druhej časti zákona č. 582/2004 Z. z. o miestnych daniach vo vlastníctve fyzických osôb s trvalým pobytom v obci Lednické Rovne starších ako 65 rokov, ktoré slúžia na ich trvalé bývanie.

5. Správca dane podľa miestnych podmienok zvyšuje vekovú hranicu fyzických osôb uvedenú v § 17 ods. 3 zákona č. 582/2004 Z. z. o miestnych daniach na 65 rokov.

6. Daňovník uplatní nárok na zníženie od dane alebo oslobodenie od dane poskytnuté správcom dane podľa článku 6 v Priznaní k dani z nehnuteľností, k dani za psa, k dani za predajné automaty a k dani za nevýherné hracie prístroje alebo v čiastkovom priznaní na to zdaňovacie obdobie, na ktoré mu prvýkrát vzniká nárok na zníženie od dane alebo oslobodenie od dane, najneskôr v lehote podľa § 99a ods. 1 zákona č. 582/2004 Z. z. (do 31. januára toho zdaňovacieho obdobia, v ktorom mu vznikla daňová povinnosť k dani z nehnuteľnosti). Inak nárok na príslušné zdaňovacie obdobie zaniká.

7. Daňová povinnosť vzniká 1. januára zdaňovacieho obdobia nasledujúceho po zdaňovacom období, v ktorom sa daňovník stal vlastníkom, správcom, nájomcom, alebo užívateľom nehnuteľnosti, ktorá je predmetom dane a zaniká 31. decembra zdaňovacieho obdobia, v ktorom daňovníkovi zanikne vlastníctvo, správa, nájom alebo užívanie nehnuteľnosti. Ak sa daňovník stane vlastníkom, správcom, nájomcom alebo užívateľom nehnuteľnosti 1. januára bežného zdaňovacieho obdobia, vzniká daňová povinnosť týmto dňom.

8. Na vyrubenie dane z nehnuteľností je rozhodujúci stav k 1. januáru zdaňovacieho obdobia. Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia sa neprihliada, pokiaľ zákon o miestnych daniach neustanovuje inak. V prípade nadobudnutia nehnuteľnosti vydražením v priebehu roka daňová povinnosť vzniká prvým dňom mesiaca nasledujúceho po dni, v ktorom sa vydražiteľ stal vlastníkom nehnuteľnosti alebo prvým dňom mesiaca nasledujúceho po dni schválenia príklepu súdom. Pri zániku vlastníckych práv vydražením daňová povinnosť zaniká posledným dňom mesiaca, v ktorom zanikli vlastnícke práva k vydraženej nehnuteľnosti. Pri nadobudnutí nehnuteľnosti dedením v priebehu roka daňová povinnosť dedičovi vzniká prvým dňom mesiaca nasledujúceho po dni, v ktorom sa dedič stal vlastníkom nehnuteľnosti na základe právoplatného osvedčenia o dedičstve alebo rozhodnutia o dedičstve.

9. Vyrubená daň z nehnuteľnosti je splatná do 15 dní odo dňa nadobudnutia právoplatnosti rozhodnutia.

**Článok 7**

**Daň za psa**

1. Predmetom dane za psa je pes starší ako 6 mesiacov chovaný fyzickou osobou alebo právnickou osobou.

Predmetom dane za psa nie je pes chovaný na vedecké účely a výskumné účely; pes umiestnený v útulku zvierat; a pes so špeciálnym výcvikom, ktorého vlastní alebo používa držiteľ preukazu fyzickej osoby s ťažkým zdravotným postihnutím so sprievodcom.

2. Daňovníkom je fyzická osoba alebo právnická osoba, ktorá je vlastníkom psa, alebo držiteľom psa, ak sa nedá preukázať, kto psa vlastní.

3. Základom dane je počet psov.

4. V súlade s § 25 zákona o miestnych daniach určuje správca dane sadzbu dane **20,- eur** za jedného psa a kalendárny rok.

5. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods. 1 zákona o miestnych daniach a zaniká posledným dňom mesiaca, v ktorom pes prestal byť predmetom dane.

6. Správca dane znižuje sadzbu dane za psov chovaných v rodinných domoch na **5.-** eur za jedného psa a kalendárny rok.

7. Od dane za psa sú v súlade s § 29 zákona o miestnych daniach oslobodené **fyzické osoby s trvalým pobytom v obci Lednické Rovne staršie ako 65 rokov vrátane.**

**Článok 8**

**Daň za užívanie verejného priestranstva**

1. Predmetom dane za užívanie verejného priestranstva je osobitné užívanie verejného priestranstva.

2. Verejným priestranstvom na účely tohto VZN sú verejnosti prístupné pozemky vo vlastníctve obce Lednické Rovne a to:

a) miestne komunikácie v celej svojej dĺžke a v šírke, pol metra za zvýšenými obrubami

chodníkov alebo zelených pásov.

b) chodníky, a iné plochy upravené pre peších chodcov,

c) námestie,

d) trhovisko,

e) všetky neknihované parcely a verejné priestranstvá v intraviláne obce Lednické Rovne, ktoré nie sú vo vlastníctve fyzických, alebo právnických osôb.

3. Osobitným užívaním verejného priestranstva sa na účely tohto nariadenia rozumie

a) umiestnenie zariadenia slúžiaceho na poskytovanie služieb,

b) umiestnenie stavebného zariadenia,

c) umiestnenie predajného zariadenia,

d) umiestnenie zariadenia cirkusu, lunaparku alebo iných atrakcií,

e) umiestnenie skládky,

f) parkovanie vraku motorového vozidla, alebo .obytného prívesu.

g) umiestnenie reklamného prenosného zariadenia

h) trvalé parkovanie vozidla mimo stráženého parkoviska

4. Osobitným užívaním verejného priestranstva nie je užívanie verejného priestranstva v súvislosti s odstránením poruchy alebo havárie rozvodov a verejných sietí.

5. Daňovníkom dane za užívanie verejného priestranstva je fyzická osoba alebo právnická osoba, ktorá verejné priestranstvo užíva.

6. Základom dane za užívanie verejného priestranstva je výmera užívaného verejného priestranstva v m2.

7.

a.) Sadzbu dane za užívanie verejného priestranstva určuje správca dane, v súlade s § 33 zákona o miestnych daniach vo **výške 1,70 eura** za umiestnenie predajného zariadenia slúžiaceho na poskytovanie služieb za každý aj začatý m2 osobitne užívaného verejného priestranstva a každý aj začatý deň.

b.) Za umiestnenie stavebného zariadenia a skládku stavebného materiálu pre stavebné a rekonštrukčné práce inžinierskych sietí, prevádzkové výkopy, zabezpečovacie zariadenia pri padaní omietky a na skládku materiálu každého druhu na dobu :

**Fyzické osoby :**

**- do 1-ného mesiaca bezplatne od vydania povolenia o skládke**

**- na 2-3 mesiace 0,03 € / m2 a deň od vydania povolenia**

**- na 4-6 mesiacov 0,09 € / m2 a deň od vydania povolenia**

**- na 7-12 mesiacov 0,16 € / m2 a deň od vydania povolenia**

**- nad 12 mesiacov 0,33 € / m2 a deň od vydania povolenia**

**Právnické osoby :**

**- od 1-3 mesiacov 0,06 € / m2 a deň od vydania povolenia**

**- na 4-6 mesiacov 0,19 € / m2 a deň od vydania povolenia**

**- na 7-12 mesiacov 0,33 € / m2 a deň od vydania povolenia**

**- nad 12 mesiacov 0,66 € / m2 a deň od vydania povolenia**

c.) Za umiestnenie lunaparku, cirkusu a iných atrakcií a podujatí :

- cirkus a kolotoč **0,13 €/ m2 a deň**

- predajný stánok, ktorý je súčasťou cirkusu, kolotoču alebo inej atrakcie

 **3,32 € / m2 a deň**

d.) vraky a obytné prívesy **0,33 € / m2 a deň**

e.) Za trvalé parkovanie motorového vozidla na vyhradenom priestore verejného priestranstva mimo stráženého parkoviska pre držiteľov preukazu, ŤZP-S

 **0,01 €/m2 a deň od vydania povolenia**

8. Daňová povinnosť vzniká dňom začatia osobitného užívania verejného priestranstva a zaniká dňom skončenia osobitného užívania verejného priestranstva.

Daňovník je povinný osobne alebo písomne oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti.

9. Správu dane vykonáva obec.

10. Správca dane môže v odôvodnených prípadoch daň za užívanie verejného priestranstva zvýšiť, znížiť alebo od dane oslobodiť.

11. Ak daňová povinnosť zanikne a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce dni, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

12. Obec vyrubí daň rozhodnutím najskôr v deň vzniku daňovej povinnosti. Vyrubená daň je splatná do 15 dní odo dňa nadobudnutia právoplatnosti rozhodnutia.

13. Obec môže určiť splátky dane a lehotu ich splatnosti v rozhodnutí.

**Článok 9**

**Daň za ubytovanie**

1. Predmetom dane za ubytovanie je odplatné prechodné ubytovanie fyzickej osoby v ubytovacích zariadeniach, ktorých kategorizáciu určuje osobitný právny predpis (ďalej len "zariadenie").

2. Daňovníkom je fyzická osoba, ktorá sa v zariadení odplatne prechodne ubytuje.

3. Platiteľom dane je prevádzkovateľ zariadenia, ktorý odplatné prechodné ubytovanie poskytuje (ďalej len „prevádzkovateľ“).

4. Základom dane je počet prenocovaní.

5. Sadzbu dane určuje správca dane, v súlade s § 40 zákona o miestnych daniach vo výške **0,50 eura na osobu a prenocovanie**.

6. Prevádzkovateľ je povinný správcovi dane *oznámiť do 31.01. roku po* nasledujúcom zdaňovacom období počet ubytovaných osôb, počet prenocovaní a výšku dane.

7. Na účely dane je prevádzkovateľ povinný viesť evidenciu dane z ubytovania vybratej od daňovníkov v "Knihe ubytovaných". Prevádzkovateľ vyberie daň za ubytovanie od daňovníka, o čom mu vystaví doklad s predpísanými náležitosťami.

Prevádzkovateľ v „Knihe ubytovaných“ vedie evidenciu o:

- počte ubytovaných osôb

- počet prenocovaní

8. Prevádzkovateľ môže zaplatiť daň z ubytovania správcovi dane:

a) platbou v hotovosti do pokladne

b) prevodom na účet

a to v lehote raz ročne k 31.01. roku nasledujúcom zdaňovacom období

Obec vystaví prevádzkovateľovi o zaplatení dane doklad s predpísanými náležitosťami.

**Článok 10**

**Daň za predajné automaty**

1. Predmetom dane za predajné automaty sú prístroje a automaty, ktoré vydávajú tovar za odplatu (ďalej len „predajné automaty“) a sú umiestnené v priestoroch prístupných verejnosti.

2. Daňovníkom je fyzická osoba alebo právnická osoba, ktorá predajné automaty prevádzkuje.

3. Základom dane je počet predajných automatov.

4. Správca dane určuje v súlade s § 47 a § 51 zákona o miestnych daniach, sadzbu dane:

1. vo výške **33,19 eur** za jeden predajný automat a kalendárny rok ,ktorý obsahuje najviac 10 druhov tovaru.
2. vo výške **66,39 eur** za jeden predajný automat a kalendárny rok, ak obsahuje viac ako 10 druhov tovaru.

Sadzba sa zvýši na trojnásobok ak skladba ponúkaného tovaru obsahuje tabakové, alebo alkoholické výrobky.

5. Daňová povinnosť vzniká prvým dňom kalendárneho mesiaca, v ktorom sa predajný automat začal prevádzkovať, a zaniká posledným dňom mesiaca, v ktorom sa ukončilo jeho prevádzkovanie. Ak dôjde v rámci jedného kalendárneho mesiaca k zmene správcu dane k tomu istému predmetu dane, vzniká daňová povinnosť u nového správcu dane prvým dňom mesiaca nasledujúceho po mesiaci, v ktorom došlo k zmene správcu dane.

6. Na účely dane je daňovník povinný viesť evidenciu predajných automatov s uvedením:

- identifikačné údaje o predajnom automate napr. výrobné číslo

- miesto jeho umiestnenia (prevádzkovania)

- dátum začatia prevádzky automatu

- názov prevádzkovateľa

7. Od dane sú v súlade s § 51 zákona o miestnych daniach, oslobodené automaty umiestnené v školských zariadeniach.

**Článok 11**

**Daň za nevýherné hracie prístroje**

1. Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len „nevýherné hracie prístroje“).

2. Nevýherné hracie prístroje sú:

a) elektronické prístroje na počítačové hry,

b) mechanické prístroje, elektronické prístroje, automaty a iné zariadenia na zábavné hry.

3. Daňovníkom je fyzická osoba alebo právnická osoba, ktorá nevýherné hracie prístroje prevádzkuje.

4. Základom dane je počet nevýherných hracích prístrojov.

5. Daňová povinnosť vzniká prvým dňom kalendárneho mesiaca, v ktorom sa nevýherný hrací prístroj začal prevádzkovať, a zaniká posledným dňom mesiaca, v ktorom sa ukončilo jeho prevádzkovanie. Ak dôjde v rámci jedného kalendárneho mesiaca k zmene správcu dane k tomu istému predmetu dane, vzniká daňová povinnosť u nového správcu dane prvým dňom mesiaca nasledujúceho po mesiaci, v ktorom došlo k zmene správcu dane.

6. Na účely daňového konania pri dani z nevýherných hracích automatov je daňovník povinný viesť evidenciu obsahujúcu nasledujúce údaje o každom hracom prístroji:

a) výrobné číslo nevýherného hracieho prístroja,

b) miesto prevádzky

c) názov prevádzkovateľa

7. Správca dane určuje, v súlade s § 55 a § 59 zákona o miestnych daniach, sadzbu dane nasledovne:

1. **331,94 eur** za jeden nevýherný hrací elektronický prístroj na kalendárny rok.

b) **33,19 eur** za jeden nevýherný mechanický hrací prístroj na kalendárny rok.

8. Od dane sú, v súlade s ust. § 59 zákona o miestnych daniach, oslobodené nevýherné

hracie prístroje produkujúce hudbu umiestnené v reštauráciách a baroch.

**Článok 12**

**Priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje, čiastkové priznanie, opravné priznanie a dodatočné priznanie**

1. Priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje je daňovník povinný podať správcovi dane do 31. januára toho zdaňovacieho obdobia, v ktorom mu vznikla daňová povinnosť k týmto daniam alebo niektorej z nich podľa stavu k 1. januáru zdaňovacieho obdobia, ak zákon o miestnych daniach neustanovujú inak. Daňovník nie je povinný podať priznanie k dani z nehnuteľností, ak je pozemok, stavba, byt alebo nebytový priestor v bytovom dome oslobodený od dane podľa § 17 ods. 1 písm. a) a b) zákona o miestnych daniach.

2. Ak vznikne daňová povinnosť k dani za psa, k dani za predajné automaty a k dani za nevýherné hracie prístroje v priebehu zdaňovacieho obdobia, daňovník je povinný podať priznanie k tej dani, ku ktorej vznikla daňová povinnosť najneskôr do 30 dní odo dňa vzniku tejto daňovej povinnosti.

3. Ak v priebehu zdaňovacieho obdobia daňovník nadobudne nehnuteľnosť vydražením alebo dedením, je povinný podať priznanie k dani z nehnuteľností do 30 dní od vzniku daňovej povinnosti.

4. Ak daňovník podal priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje podľa ods. 1 – 3 tohto článku a stane sa vlastníkom, správcom, nájomcom alebo užívateľom ďalšej nehnuteľnosti alebo dôjde k zmene druhu alebo výmery pozemku, účelu využitia stavby, bytu alebo nebytového priestoru alebo mu zanikne vlastníctvo, správa, nájom alebo užívanie nehnuteľností, je povinný podať čiastkové priznanie k dani z nehnuteľností príslušnému správcovi dane v lehote podľa ods. 1 tohto článku.

5. Ak daňovník podal priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje podľa ods. 1-3 tohto článku a daňová povinnosť k dani za psa, k dani za predajné automaty a k dani za nevýherné hracie prístroje alebo niektorej z nich vznikne alebo zanikne v priebehu zdaňovacieho obdobia, je povinný podať čiastkové priznanie k tej dani, ku ktorej vznikne alebo zanikne daňová povinnosť príslušnému správcovi dane najneskôr do 30 dní odo dňa vzniku alebo zániku daňovej povinnosti.

6. Ak v priebehu zdaňovacieho obdobia daňovník nadobudne nehnuteľnosť vydražením alebo dedením a už podal priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje podľa ods. 1-3 tohto článku, je povinný podať čiastkové priznanie k dani z nehnuteľností do 30 dní odo dňa vzniku daňovej povinnosti príslušnému správcovi dane.

7. V čiastkovom priznaní je daňovník povinný uviesť len zmeny oproti dovtedy podanému priznaniu k dani z nehnuteľností, k dani za psa, k dani za predajné automaty a k dani za nevýherné hracie prístroje vrátane čiastkového priznania k týmto daniam alebo niektorej z nich.

8. Pred uplynutím lehoty na podanie priznania k dani z nehnuteľností, k dani za psa, k dani za predajné automaty a k dani za nevýherné hracie prístroje alebo niektorej z nich alebo čiastkového priznania k týmto daniam alebo niektorej z nich môže daňovník podať opravné priznanie. Na vyrubenie dane je rozhodujúce posledné podané opravné priznanie, pričom na podané priznanie alebo čiastkové priznanie alebo predchádzajúce opravné priznanie sa neprihliada.

9. Daňovník je povinný podať dodatočné priznanie, ak zistí, že v priznaní k dani z nehnuteľností, k dani za psa, k dani za predajné automaty a k dani za nevýherné hracie prístroje alebo niektorej z nich alebo v čiastkovom priznaní k týmto daniam alebo niektorej z nich neuviedol správne údaje na vyrubenie dane najneskôr do štyroch rokov od konca roka, v ktorom vznikla povinnosť podať priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje alebo niektorej z nich alebo čiastkové priznanie k týmto daniam alebo niektorej z nich. Dodatočným priznaním nemožno meniť účel využitia stavby.

10. Ak je pozemok, stavba, byt alebo nebytový priestor v bytovom dome v spoluvlastníctve viacerých osôb ([§ 5 ods. 4](https://www.slov-lex.sk/pravne-predpisy/SK/ZZ/2004/582/20200701.html#paragraf-5.odsek-4), [§ 9 ods. 4](https://www.slov-lex.sk/pravne-predpisy/SK/ZZ/2004/582/20200701.html#paragraf-9.odsek-4) a [§ 13 ods. 2](https://www.slov-lex.sk/pravne-predpisy/SK/ZZ/2004/582/20200701.html#paragraf-13.odsek-2)), priznanie, čiastkové priznanie, opravné priznanie alebo dodatočné priznanie k dani z nehnuteľností podá každý spoluvlastník do výšky svojho spoluvlastníckeho podielu. Ak sa spoluvlastníci dohodnú, príslušné priznanie podá zástupca, ktorého dohodou určili spoluvlastníci, pričom túto skutočnosť vyznačí v príslušnom priznaní. Ak je pozemok, stavba, byt alebo nebytový priestor v bytovom dome v bezpodielovom spoluvlastníctve manželov, príslušné priznanie podáva jeden z manželov.

**Článok 13**

**Vyrubenie dane z nehnuteľností, dane za psa, dane za predajné automaty a dane za nevýherné hracie prístroje**

1. Daň z nehnuteľností, daň za psa, daň za predajné automaty a daň za nevýherné hracie prístroje vyrubuje správca dane každoročne podľa stavu k 1. januáru príslušného zdaňovacieho obdobia na celé zdaňovacie obdobie jedným rozhodnutím, ak zákon o miestnych daniach neustanovuje inak. (§ 99e ods. 2-4, 6 a 7 zákona o miestnych daniach).

2. Pri dohode spoluvlastníkov správca dane vyrubí daň z nehnuteľností rozhodnutím zástupcovi, ktorý podal príslušné priznanie a pri bezpodielovom spoluvlastníctve manželov, tomu z manželov, ktorý podal príslušné priznanie.

3.Správca dane v zmysle § 99e ods. 9 zákona o miestnych daniach určuje sumu dane, ktorú nebude vyrubovať, a to v úhrne do sumy 2,05,-€.

**Článok 14**

**Splatnosť a platenie dane v splátkach**

1. Vyrubená daň z nehnuteľností, daň za psa, daň za predajné automaty a daň za nevýherné hracie prístroje sú splatné do 15 dní odo dňa nadobudnutia právoplatnosti rozhodnutia.

2. Správca dane môže určiť platenie dane z nehnuteľností, dane za psa, dane za predajné automaty a dane za nevýherné hracie prístroje v splátkach. Splátky dane sú splatné v lehotách určených správcom dane v rozhodnutí, ktorým sa vyrubuje daň.

**ČASŤ TRETIA**

**POPLATOK ZA KOMUNÁLNE ODPADY A DROBNÉ STAVEBNÉ ODPADY**

**Článok 15**

**Predmet úpravy**

1. Predmetom tejto časti všeobecne záväzného nariadenia je poplatok, ktorý sa platí za komunálne odpady a drobné stavebné odpady, ktoré vznikajú na území obce, okrem elektroodpadov, použitých batérií a akumulátorov pochádzajúcich od fyzických osôb, biologicky rozložiteľného kuchynského a reštauračného odpadu a odpad z obalov a neobalových výrobkov – papier, plasty, sklo, kovy v zmysle zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov

2. Do poplatku nie sú zahrnuté náklady na zbernú nádobu.

**Článok 16**

**Poplatník**

1. Poplatok platí poplatník, ktorým je:
2. fyzická osoba, ktorá má v obci trvalý pobyt[[1]](#footnote-1) alebo prechodný pobyt,[[2]](#footnote-2) alebo ktorá je na území obce oprávnená užívať alebo užíva byt, nebytový priestor, pozemnú stavbu[[3]](#footnote-3)alebo jej časť, alebo objekt, ktorý nie je stavbou, alebo záhradu[[4]](#footnote-4), vinicu[[5]](#footnote-5), ovocný sad[[6]](#footnote-6), trvalý trávny porast[[7]](#footnote-7) na iný účel ako na podnikanie, pozemok v zastavanom území obce okrem lesného pozemku[[8]](#footnote-8)a pozemku, ktorý je evidovaný v katastri nehnuteľností ako vodná plocha[[9]](#footnote-9) (ďalej len „nehnuteľnosť“),
3. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
4. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.
5. Ak má osoba podľa odseku 1 písm. a) v obci súčasne trvalý pobyt a prechodný pobyt, poplatníkom je len raz a poplatok platí iba z dôvodu trvalého pobytu. Ak má osoba podľa odseku 1 písm. a) v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatníkom je len raz a poplatok platí iba z dôvodu trvalého pobytu alebo prechodného pobytu. Ak má osoba podľa odseku 1 písm. a) v obci trvalý pobyt alebo prechodný pobyt a súčasne je podľa odseku 1 písm. c) fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkareň, poplatníkom je len raz a poplatok platí iba raz z dôvodu trvalého pobytu alebo prechodného pobytu. Ak poplatník nemá v obci trvalý pobyt ani prechodný pobyt a je oprávnený na území obce užívať alebo užíva viac nehnuteľností, poplatok platí a poplatníkom je len raz. To neplatí, ak sa na poplatníka vzťahuje množstvový zber v príslušnej časti obce.
6. Poplatníkom nie je osoba, ktorej oprávnenie užívať nehnuteľnosť vyplýva z povahy právneho vzťahu s poplatníkom podľa odseku 1, ak na jeho základe:
	1. užíva priestory nehnuteľnosti vyhradené na prechodné ubytovanie v zariadení na to určenom,
	2. je hospitalizovaná v zariadení poskytujúcom služby zdravotnej starostlivosti,
	3. sa jej poskytuje sociálna služba v zariadení sociálnych služieb pobytovou formou,
	4. užíva z dôvodu plnenia povinností vyplývajúcich z pracovnoprávneho vzťahu alebo iného obdobného vzťahu s poplatníkom nehnuteľnosť, ktorú má právo užívať alebo ju užíva aj poplatník, alebo
	5. v nehnuteľnosti, ktorú má poplatník právo užívať alebo ju užíva, vykonáva pre poplatníka práce alebo mu poskytuje iné služby v rámci výkonu svojej činnosti a pri tejto činnosti produkuje len komunálne odpady alebo drobné stavebné odpady.

**Článok 17**

**Platiteľ**

1. Poplatok od poplatníka v ustanovenej výške pre obec vyberá a za vybraný poplatok ručí:
	1. vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom[[10]](#footnote-10), poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí,
	2. správca[[11]](#footnote-11), ak je vlastníkom nehnuteľnosti štát, vyšší územný celok alebo obec (ďalej len „platiteľ“).
2. Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.
3. Ak viacero poplatníkov podľa Článku 16 odseku 1 písm. a) žije v spoločnej domácnosti, plnenie povinností poplatníka môže za ostatných členov tejto domácnosti na seba prevziať jeden z nich. Namiesto poplatníka, ktorý nie je spôsobilý na právne úkony v plnom rozsahu, preberá povinnosti poplatníka jeho zákonný zástupca, prípadne opatrovník. Povinnosti poplatníka nesmie za iného prevziať alebo plniť osoba, ktorá sa dlhodobo zdržiava mimo územia Slovenskej republiky alebo je nezvestná. Tieto skutočnosti, ako aj ich zmeny je osoba, ktorá za iného preberá povinnosti poplatníka, povinná oznámiť obci.

**Článok 18**

**Poplatková povinnosť**

* 1. Poplatková povinnosť vzniká dňom, ktorým nastane skutočnosť uvedená v Článku 16 odseku 1, a zaniká dňom, ktorým táto skutočnosť zanikne.

**Článok 19**

**Sadzba poplatku**

1.a./ Pre poplatníkov, ktorí požiadali o množstvový zber komunálneho odpadu do veľkoobjemových kontajnerov, sa poplatok určí ako súčin množstva vyprodukovaného odpadu a ceny za 1 kg, ktorá je stanovená vo výške **0,135 €.**

1.b./ Pre poplatníkov, ktorým vznikol pri stavebnej činnosti drobný stavebný odpad bez škodlivín, sa poplatok určí ako súčin množstva vyprodukovaného drobného stavebného odpadu bez škodlivín a ceny za 1 kg. Cena je stanovená na 1 kg, vo výške **0,11 €**

2.a./ **0,089 €** za osobu a kalendárny deň /ak v obci nie je zavedený množstvový zber/

t. j. 2,70 € za osobu a mesiac

t. j. 32,40,- € za osobu a kalendárny rok.

Stanovená sadzba poplatku sa určuje ako súčin sadzby poplatku a počtu kalendárnych dní v určenom období, počas ktorých má alebo bude mať poplatník podľa Článku 16 ods. 1 písm. a) v obci trvalý pobyt alebo prechodný pobyt alebo počas ktorých nehnuteľnosť užíva alebo je oprávnený ju užívať.

2. b./ **0,089 €** za osobu, kalendárny deň a ukazovateľa dennej produkcie komunálnych odpadov Stanovená sadzba poplatku sa určuje ako súčin sadzby poplatku, počtu kalendárnych dní v určenom období a ukazovateľa dennej produkcie odpadov, ak ide o poplatníka podľa Článku 16 ods. 1 písm. b) alebo písm. c).

Obec poplatok za **drobný stavebný odpad** odpustí, vždy jeden krát ročne, jednej domácnosti do množstva jednej tony tohto odpadu, ktorý poplatník privezie na zberný dvor.

**Článok 20**

**Určenie poplatku**

1. Obec určí poplatok na zdaňovacie obdobie, ako:
2. súčin sadzby poplatku a počtu kalendárnych dní v zdaňovacom období, počas ktorých má alebo bude mať poplatník podľa Článku 16 ods. 1 písm. a) v obci trvalý pobyt alebo prechodný pobyt alebo počas ktorých nehnuteľnosť užíva alebo je oprávnený ju užívať, alebo
3. súčin sadzby poplatku, počtu kalendárnych dní v zdaňovacom období a ukazovateľa dennej produkcie komunálnych odpadov, ak ide o poplatníka podľa Článku 16 ods. 1 písm. b) alebo písm. c).
4. Ukazovateľ produkcie komunálnych odpadov v zdaňovacom období je súčet:
5. priemerného počtu osôb pripadajúci na zdaňovacie obdobie, ktoré sú v rozhodujúcom období s poplatníkom podľa Článku 16 ods. 2 písm. b) alebo písm. c) v pracovnoprávnom vzťahu, inom obdobnom vzťahu alebo ktoré sú u poplatníka v štátnozamestnaneckom pomere, alebo ktoré tvoria jeho štatutárny orgán, pričom tieto osoby vykonávajú svoju činnosť v nehnuteľnosti, ktorú poplatník užíva alebo je oprávnený užívať, nachádzajúcej sa v obci; ak je poplatníkom fyzická osoba, ktorá je podnikateľom, do počtu osôb sa započítava aj táto osoba; do počtu osôb sa nezapočítavajú osoby, ktoré majú v tejto obci trvalý pobyt alebo prechodný pobyt (ďalej len „priemerný počet zamestnancov“), a
6. priemerného počtu:
	1. hospitalizovaných alebo ubytovaných osôb pripadajúci na zdaňovacie obdobie v rozhodujúcom období, ak ide o poplatníka, ktorý v užívanej nehnuteľnosti nachádzajúcej sa v obci poskytuje zdravotné služby alebo ubytovacie služby; do tohto počtu osôb sa nezapočítavajú osoby, ktoré majú v tejto obci trvalý pobyt alebo prechodný pobyt a
	2. miest určených na poskytovanie služby pripadajúci na zdaňovacie obdobie v rozhodujúcom období, ak ide o poplatníka, ktorý v užívanej nehnuteľnosti nachádzajúcej sa v obci poskytuje reštauračné, kaviarenské alebo iné pohostinské služby.
7. Rozhodujúcim obdobím podľa Článku 20 odseku 2 je:
	1. predchádzajúci kalendárny rok, v ktorom bol poplatník oprávnený vykonávať v nehnuteľnosti, ktorú užíva alebo je oprávnený ju užívať, svoju činnosť, alebo
	2. ak nie je možné postupovať podľa písmena a)
		1. počet kalendárnych dní v období trvajúcom odo dňa vzniku povinnosti platiť poplatok do konca týždňa, ktorý predchádza týždňu, v ktorom poplatník splní ohlasovaciu povinnosť podľa Článku 21 o skutočnosti, ktorá má za následok zánik poplatkovej povinnosti, alebo
		2. počet kalendárnych dní v období trvajúcom odo dňa vzniku povinnosti platiť poplatok do konca zdaňovacieho obdobia.

**Článok 21**

**Oznamovacia povinnosť**

1. Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a:
2. uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len „identifikačné údaje“); v prípade určeného zástupcu podľa Článku 17 ods. 3 aj identifikačné údaje za ostatných členov domácnosti, a ak je poplatníkom osoba podľa Článku 16 ods. 2 písm. b) alebo písm. c), názov alebo obchodné meno alebo dodatok obchodného mena, sídlo alebo miesto podnikania a identifikačné číslo,
3. uviesť údaje rozhodujúce na určenie poplatku,
4. ak požaduje zníženie alebo odpustenie poplatku podľa Článku 24, predložiť aj doklady, ktoré odôvodňujú zníženie alebo odpustenie poplatku.

(2) Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, keď tieto nastali. Za zmenu skutočností rozhodujúcich na vyrubenie poplatku sa nepovažuje uplatnenie nároku na zníženie a odpustenie poplatku.

**Článok 22**

**Vyrubenie poplatku a splatnosť**

1. Poplatok obec vyrubuje každoročne rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia. Ak poplatník využíva množstvový zber, obec poplatok nevyrubí rozhodnutím. Ak je v obci, v jednotlivej časti obce podľa § 17a[[12]](#footnote-12), v jednotlivom katastrálnom území, pre poplatníkov obývajúcich, užívajúcich určité druhy nehnuteľností alebo sídliacich v určitých druhoch nehnuteľností zavedený množstvový zber, pričom obec vyrubuje poplatok rozhodnutím a súčasne nehnuteľnosť má oprávnenie užívať alebo užívajú viacerí poplatníci a nemajú určeného zástupcu, obec vyrubí poplatok každému z nich do výšky ich podielu na poplatku z celkového počtu poplatníkov užívajúcich zbernú nádobu priradenú k určitej nehnuteľnosti.
2. Ak vznikne poplatková povinnosť v priebehu zdaňovacieho obdobia, obec vyrubí pomernú časť poplatku rozhodnutím, začínajúc dňom vzniku poplatkovej povinnosti až do konca príslušného zdaňovacieho obdobia
3. Ak poplatníkov žijúcich v spoločnej domácnosti zastupuje jeden z nich, obec vyrubí poplatok rozhodnutím v celkovej sume tomuto zástupcovi podľa odseku 1 alebo odseku 2.
4. Obec môže určiť platenie poplatku v splátkach. Splátky poplatku sú splatné v lehotách určených obcou v rozhodnutí, ktorým sa vyrubuje poplatok.

Poplatok je možné splatiť aj formou splátok, ak bude vyrubená suma vyššia ako **90**,-€ nasledovne:

1. splátka bude splatná do 15 dní odo dňa nadobudnutia právoplatnosti rozhodnutia
2. splátka bude splatná do 30.09 kalendárneho roka daného zdaňovacieho obdobia.

Poplatník môže vyrubený poplatok, ktorý bol rozhodnutím obce určený v splátkach, zaplatiť aj naraz najneskôr v lehote splatnosti prvej splátky.

Výšku splátok je možné posúdiť aj individuálne na základe písomnej žiadosti poplatníka (Príloha č. 2).

**Článok 23**

**Určenie poplatku podľa pomôcok**

1. Správca dane písomne vyzve poplatníka, ktorý nesplní oznamovaciu povinnosť podľa Článku 21, na jej splnenie v primeranej lehote, ktorá nemôže byť kratšia ako osem dní.
2. Ak poplatník nesplní oznamovaciu povinnosť ani na základe výzvy podľa odseku 1, správca dane určí poplatok podľa pomôcok.
3. Správca dane oznámi poplatníkovi určenie poplatku podľa pomôcok, pričom dňom začatia určenia poplatku podľa pomôcok je deň uvedený v oznámení.
4. Na postup správcu dane pri určení poplatku podľa pomôcok sa vzťahuje osobitný predpis.[[13]](#footnote-13)

**Článok 24**

**Vrátenie, zníženie a odpustenie poplatku**

1. Obec **vráti** poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia najneskôr do 30 dní odo dňa nahlásenia zmeny na základe žiadosti a doloženia príslušného dokladu a preukáže splnenie podmienok na vrátenie poplatku alebo jeho pomernej časti a to:
2. rozhodnutie o vklade nehnuteľnosti na nového vlastníka
3. dohoda o zrušení nájmu nehnuteľnosti
4. prihlásenie sa na trvalý pobyt mimo obce
5. odhlásenie z prechodného pobytu v obci
6. ukončenie podnikateľskej činnosti na území obce
7. zrušenie prevádzky na území obce
8. oznámenie o úmrtí,
9. iný doklad preukazujúci zánik daňovej povinnosti.
10. Obec poplatok zníži alebo odpustí za obdobie, za ktoré poplatník obci preukáže splnenie podmienok na zníženie poplatku alebo odpustenie poplatku a predloží podklady, že viac ako 90 dní v zdaňovacom období sa nezdržiava alebo sa nezdržiaval na území obce.
11. Obec poplatok **zníži** za obdobie, za ktoré poplatník preukáže, že viac ako 90 dní v zdaňovacom období sa nezdržiava alebo sa nezdržiaval na území Obce **o 100%** z dôvodu: a. výkonu trestu odňatia slobody, pričom túto skutočnosť preukáže poplatník Potvrdením zariadenia na výkon trestu, v ktorom je umiestnený,

b. umiestnenia v domove alebo v ústave sociálnej starostlivosti mimo územia obce, pričom túto skutočnosť preukáže poplatník niektorým z nasledovných dokladov: i. potvrdenie zariadenia s uvedením obdobia, počas ktorého bol poplatník umiestnený v zariadení, zmluva o poskytovaní sociálnej služby v zariadení sociálnych služieb pobytovou formou, potvrdenie o umiestnení v detskom domove.

1. Obec Poplatok **zníži** v prípade, že sa poplatník viac ako 90 dní v zdaňovacom období nezdržiava alebo sa nezdržiaval na území Obce o **75%** v nasledovných prípadoch:

a. poplatník uvedený v čl. 16 bod. 1 písm. a) tohto VZN je študentom, ktorý študuje mimo územia Slovenskej republiky a jeho štúdium je spojené s ubytovaním v inej obci alebo meste mimo územia Slovenskej republiky: i. doklad preukazujúci status žiaka alebo študenta potvrdenie o návšteve školy,

b poplatník uvedený v čl. 16 bod. 1 písm. a) tohto VZN, ktorý sa dlhodobo zdržiava v zahraničí (t.j. mimo územia Slovenskej republiky), pričom túto skutočnosť preukáže poplatník niektorým z nasledovných dokladov: i. Potvrdenie o pobyte v zahraničí, Potvrdenie od zamestnávateľa v zahraničí.

1. Obec Poplatok **zníži** v prípade, že sa poplatník viac ako 90 dní v zdaňovacom období nezdržiava alebo sa nezdržiaval na území Obce **o 50%** v nasledovných prípadoch:

a. poplatník uvedený v čl. 16 bod. 1 písm. a) tohto VZN platí Poplatok z dôvodu, že vlastní alebo je oprávnený užívať neobývaný dom, záhradný domček a chatu

b. poplatník uvedený v čl. 16 bod. 1 písm. a) tohto VZN je študentom, ktorý študuje mimo Obce a jeho štúdium je spojené s ubytovaním v inej obci alebo meste na území Slovenskej republiky: i. poskytne poplatník obci údaje v rozsahu meno, priezvisko a rodné číslo alebo dátum narodenia žiaka alebo študenta, ktoré sú potrebné na overenie statusu žiaka alebo študenta prostredníctvom informačného systému, ku ktorému má obec zriadený prístup.

1. Pri súbehu znížení poplatku sa uplatní jedno zníženie alebo zníženie výhodnejšie pre poplatníka. Ak sa poplatník nezdržiava alebo sa nezdržiaval na území obce viac ako 90 dní, pričom túto podmienku splní kumuláciou viacerých podmienok na zníženie a odpustenie poplatku, a súčasne obdobie s podmienkou na odpustenie poplatku, počas ktorého sa poplatník nezdržiaval na území obce je kratšie ako 90 dní, má nárok len na zníženie poplatku.
2. K vráteniu, odpusteniu alebo zníženiu Poplatku v zmysle tohto VZN dôjde na základe žiadosti poplatníka podanej v zmysle tohto VZN.
3. Poplatník k dokladu v cudzom jazyku s výnimkou českého jazyka, ktorým preukazuje skutočnosti podľa bodu 3. písm. b. tohto článku VZN je povinný doložiť jeho preklad.
4. Poplatník uplatní nárok na zníženie alebo odpustenie poplatku podľa podmienok a na základe podkladov najneskôr do 90 dní po skončení zdaňovacieho obdobia, inak nárok na zníženie alebo odpustenie poplatku zaniká.

**ČASŤ ŠTVRTÁ**

**ZÁVEREČNÉ USTANOVENIA**

**Článok 24**

**Spoločné a záverečné ustanovenia**

1. Pokiaľ toto VZN neobsahuje osobitnú právnu úpravu daní, poplatkov a konania, platia ustanovenia zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zákon č. 563/2009 Z. z. . o správe daní (daňový poriadok) a o zmene a doplnení niektorých zákonov v znení neskorších predpisov.
2. Dňom účinnosti tohto VZN sa ruší Všeobecne záväzné nariadenie obce Lednické Rovne č. 1/2020 zo dňa 11.12.2019 o miestnych daniach a miestnom poplatku za komunálne odpady a drobné stavebné odpady.
3. Všeobecne záväzné nariadenie Obce Lednické Rovne č. 1/2021 o miestnych daniach a miestnom poplatku za komunálne odpady a drobné stavebné odpady na území Obce Lednické Rovne, bolo schválené uznesením ........., Obecného zastupiteľstva obce Lednické Rovne dňa 11.12.2020.
4. Toto VZN nadobúda účinnosť dňom 01.01.2021.

 Mgr. Marian Horečný

 starosta obce

Príloha č.1

 **Žiadosť o zníženie/ odpustenie poplatku za komunálne odpady**

 **Meno, priezvisko, adresa trvalého pobytu poplatníka**

 Obec Lednické Rovne

 Obecný úrad

 Námestie slobody 32/4

 020 61 Lednické Rovne

 Žiadam Vás o zníženie/odpustenie poplatku za komunálne odpady za rok.................

na základe Všeobecne záväzného nariadenia č. ..............................o nakladaní s odpadmi a o miestnom poplatku za komunálne odpady a drobné stavebné odpady na území obce Lednické Rovne.

 Svoju žiadosť odôvodňujem nasledovne: .................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

V Lednických Rovniach, dňa................................ ............................................

 Podpis

Príloha č. 2

 **Žiadosť o zmenu výšky splátok za komunálne odpady**

 **Meno, priezvisko, adresa trvalého pobytu poplatníka**

 Obec Lednické Rovne

 Obecný úrad

 Námestie slobody 32/4

 020 61 Lednické Rovne

 Žiadam Vás o zmenu výšky splátok za komunálne odpady za rok.................

na základe Všeobecne záväzného nariadenia č. ..............................o nakladaní s odpadmi a o miestnom poplatku za komunálne odpady a drobné stavebné odpady na území obce Lednické Rovne.

 Navrhované splátky: ..............................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

V Lednických Rovniach, dňa................................ ............................................

 Podpis

Súhlas/nesúhlas dňa: podpis:

Príloha č. 3

**Výpočet poplatku za komunálny odpad a drobný stavebný odpad-rok 2021**

 **Základná sadzba Výpočet na rok**

 **za osobu a kal. deň**

**1. Fyzické osoby** 0,089 € 0,089 € x 365 = 32,40 €

 **UKDP**

**2**. **Právnická osoba-užíva nehnut.** 0,089 € 0,089 x 365 x UKDP PPZ – PZ s trv.pobyt.

 **na iný účel ako na podnikanie**

 (škola, škôlka, lekári)

**3. Podnikateľ-užíva nehn. na účel**

 **podnikania**

 a/ reštaurácie, kaviarne, DOS 0,089 € 0,089 x 365 x UKDP PPZ – PZ s trv. pob +poč.miest na sedenie

 (ubytovanie)

 b/ obchody, živnostníci, LEDROV, banky,

 pošta, kaderníčky, kozmetička 0,089 € 0,089 x 365 x UKDP PPZ – PZ s trv.pob.+/PPZ x koef. 0,6/

UKDP-ukazovateľ dennej produkcie

PPZ-priemerný počet zamestnancov

PZ s trv. pob.-počet zamestnancov s trvalým pobytom

1. § 3 až 7 zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení zákona č. 369/1999 Z. z. [↑](#footnote-ref-1)
2. Zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky.

§ 17 až 33 zákona č. 48/2002 Z. z. o pobyte cudzincov a o zmene a doplnení niektorých zákonov v znení zákona č. 408/2002 Z. z. [↑](#footnote-ref-2)
3. § 43a ods. 2 zákona č. 50/1976 Zb. v znení zákona č. 237/2000 Z. z. [↑](#footnote-ref-3)
4. § 9 písm. d) zákona Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon). [↑](#footnote-ref-4)
5. § 9 písm. c) zákona Národnej rady Slovenskej republiky č. 162/1995 Z. z. [↑](#footnote-ref-5)
6. § 9 písm. e) zákona Národnej rady Slovenskej republiky č. 162/1995 Z. z. [↑](#footnote-ref-6)
7. § 9 písm. f) zákona Národnej rady Slovenskej republiky č. 162/1995 Z. z. [↑](#footnote-ref-7)
8. § 3 zákona č. 326/2005 Z. z. v znení zákona č. 360/2007 Z. z. [↑](#footnote-ref-8)
9. § 9 písm. h) zákona Národnej rady Slovenskej republiky č. 162/1995 Z. z. [↑](#footnote-ref-9)
10. Napríklad § 6 zákona Národnej rady Slovenskej republiky č. 182/1993 Z. z. v znení zákona č. 158/1998 Z. z. [↑](#footnote-ref-10)
11. § 6 ods. 2 zákona č. 446/2001 Z. z.

§ 1 ods. 1 zákona Národnej rady Slovenskej republiky č. 278/1993 Z. z. v znení neskorších predpisov.

§ 6 zákona Slovenskej národnej rady č. 138/1991 Zb. v znení neskorších predpisov. [↑](#footnote-ref-11)
12. §17a zákona č. 582/2004 Z. z. zákon o miestnych daniach a miestnom poplatku za komunálne odpady a drobné stavebné odpady a o zmene a doplnení niektorých zákonov [↑](#footnote-ref-12)
13. § 48 ods. 3 až 5 a § 49 zákona č. 563/2009 Z. z. o správe daní (daňový poriadok) a o zmene a doplnení niektorých zákonov [↑](#footnote-ref-13)